ลินดา ฮันต์

ลิเดีย ซูซานนา "ลินดา" ฮันต์ (; เกิด 2 เมษายน ค.ศ. 1945) เป็นนักแสดงชาวอเมริกัน เริ่มแสดงภาพยนตร์ครั้งแรกในเรื่อง ป็อปอาย (1980) จากนั้นรับบทเป็นผู้ชายชื่อ บิลลี กวาน ในภาพยนตร์เรื่อง ปีทมิฬแผ่นดินเพลิง (1982) ซึ่งทำให้เธอได้รับรางวัลออสการ์ สาขานักแสดงสมทบหญิงยอดเยี่ยมและกลายเป็นบุคคลแรกที่ได้รับรางวัลออสการ์จากการแสดงเป็นตัวละครเพศตรงข้าม ฮันต์ยังปรากฏอยู่ในภาพยนตร์มากมาย รวมถึง ดูน สงครามล้างเผ่าพันธุ์จักรวาล (1984), สี่ยอดสิงห์แดนทมิฬ  (1985), ตำรวจเหล็ก ปราบเด็กแสบ (1990), โพคาฮอนทัส (1995), โพคาฮอนทัส 2 : ตำนานใหม่แห่งความรัก (1998) และ ชีวิต นิยาย กับยอดชายโลกมหัศจรรย์ (2006)

นอกจากภาพยนตร์ ฮันต์ยังประสบความสำเร็จทางโทรทัศน์และพากย์เสียง โดยเฉพาะอย่างยิ่งการเป็นผู้บรรยายสำหรับชุดวิดีโอเกมตำนานกรีซโบราณอย่าง ก็อดออฟวอร์ ตั้งแต่ปี 1997 ถึง 2002 เธอรับบทเป็นผู้พิพากษา โซอี ฮิลเลอร์ ในละครชุดเรื่อง เดอะแพรกทิส และผู้บัญชาการแชนนอลต์ ในละครวิทยาศาสตร์เรื่อง สเปซเรนเจอส์ ตั้งแต่ปี 2009 เธอรับบทเป็นเฮนเรียตตา "เฮตตี" แลงจ์ ในละครชุดของซีบีเอสเรื่อง เอ็นซีไอเอส:ลอสแอนเจลิส บทบาทนี้ทำให้เธอได้รับรางวัลทีนชอยซ์อะวอดส์สองรางวัล

 ชีวิตช่วงแรก 
ฮันต์เกิดเมื่อวันที่ 2 เมษายน ค.ศ. 1945 ในมอร์ริสทาวน์ รัฐนิวเจอร์ซีย์ พ่อของเธอชื่อ เรย์มอนด์ เดวี ฮันต์ (1902–1985) เป็นรองประธานของฮาร์เปอร์ฟิวเอลออย แม่ของเธอ เอลซี ดอยอิง ฮันต์ (1903–1994) เป็นครูสอนเปียโนที่โรงเรียนการดนตรีเวสต์พอร์ตและแสดงร่วมกับคณะนักร้องประสานเสียงของชุมนุมศาสนจักรเซากาทัก ในเวสต์พอร์ต รัฐคอนเนทิคัต ฮันต์มีพี่สาวหนึ่งคนชื่อ มาร์เชอ (เกิดปี 1940) เธอเข้าเรียนที่สถาบันศิลปะอินเตอร์โลเชน และสำเร็จการศึกษาจากโรงเรียนการละครแห่งกูดแมนที่สถาบันศิลปะแห่งชิคาโก (ปัจจุบันคือ มหาวิทยาลัยเดอโปล)

 ชีวิตส่วนตัว 
ฮันต์เริ่มคบหากับคาเรน ไคลน์ นักจิตบำบัด ตั้งแต่ปี 1978 ทั้งคู่สมรสกันในปี 2008

ครั้นเมื่อเข้าสู่วัยรุ่น ฮันต์ได้รับการวินิจฉัยว่าเป็นภาวะขาดฮอร์โมนการเจริญเติบโต ทำให้เธอมีส่วนสูงเพียง Buchalter, Gail. "There are Always Answers" Parade Magazine, 1991.

 อ้างอิง 

 แหล่งข้อมูลอื่น 



หมวดหมู่:บุคคลที่เกิดในปี พ.ศ. 2488
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:นักแสดงอเมริกันที่มีความหลากหลายทางเพศ
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21